CPF วอลุ่มแน่น-บวกคึก3% โบรกฯเชียร์ซื้อคาดกำไร Q1/63 โตเด่นอัพเป้าใหม่ 38 บ.             
CPF วอลุ่มแน่น-บวกคึก3% โบรกฯเชียร์ซื้อคาดกำไร Q1/63 โตเด่นอัพเป้าใหม่ 38 บ.             
CPF วอลุ่มแน่น-บวกคึก3% โบรกฯเชียร์ซื้อคาดกำไร Q1/63 โตเด่นอัพเป้าใหม่ 38 บ.             
13 เม.ย. 2563

ผู้สื่อข่าวรายงานว่า บริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 11.22 น. อยู่ที่ระดับ 25.75 บาท บวก 0.85 บาท หรือ 3.41%  ด้วยมูลค่าซื้อขาย 579.08 ล้านบาท

บล.ดีบีเอส วิคเคอร์ส (ประเทศไทย) ระบุในบทวิเคราะห์ฯแนะ”ซื้อ”หุ้น CPF ราคาพื้นฐานใหม่ปรับขึ้นเป็น 38.00 บาท จากเดิมที่ 37.00 บาท ซึ่งปรับขึ้นเพราะจำนวนหุ้นจะลดลงจากโปรแกรมการซื้อหุ้นคืน ทำให้กำไรสุทธิต่อหุ้น (EPS) เพิ่มขึ้น และประเมินด้วย P/E ปี 63 ที่ระดับ 20.0 เท่า (-0.25 SD จากค่าเฉลี่ย 5 ปี) ราคาปิดมีส่วนเพิ่มได้อีกถึง 53% นอกจากนี้ยังได้ประโยชน์จาก Unlock Value ของบมจ.ซีพี ออลล์ ( CPALL) ที่ CPF ถืออยู่ด้วย
ทั้งนี้ คาดการณ์กำไรไตรมาส 1/63 ออกมาน่าประทับใจเป็น 4.6 พันล้านบาท (+40.7% เทียบช่วงเดียวกันของปีก่อน, +9.4% เทียบไตรมาสก่อนหน้า) แรงผลักดันมาจากยอดขายและอัตรากำไรขั้นต้นที่สูงขึ้น ธุรกิจเนื้อหมูที่ไทยและเวียดนามมีราคาขายยังอยู่ในเกณฑ์ที่สูงเป็นแรงหนุนนำ โดยเฉพาะราคาเนื้อหมูที่เวียดนามสูง ยังผลให้อัตรากำไรขั้นต้นออกมามาก อีกทั้งกำไรตามส่วนได้เสียจากบริษัทร่วมไตรมาสนี้ดีขึ้นเพิ่ม 8.5% เพราะรับรู้กำไรจาก Hylite ที่ซื้อมาปลายปีที่แล้วเต็มไตรมาส
สำหรับ CPF เป็นหลักทรัพย์ที่ได้รับผลกระทบจากโควิด-19 จำกัด ปรากฎว่าราคาเนื้อสัตว์ยังแข็งแกร่งในสถานการณ์เช่นนี้ เช่นเดียวกับราคาเนื้อไก่ในประเทศที่ฟื้นตัวดีขึ้นมาตั้งแต่กลางปี 62 สินค้าอาหารถือว่ามีความจำเป็น แม้ได้รับผลกระทบจากธุรกิจโรงแรมที่ซบเซาลง แต่ยิ่งกว่าทดแทนด้วยการจำหน่ายผ่านช่องทางการค้าปลีกต่างๆ ซึ่งจำหน่ายได้ดีมาก
ด้านงบดุลก็มีความแข็งแกร่ง คาดว่าจะยังช่วยสนับสนุนการเข้าซื้อเทสโก้ โลตัสให้เป็นไปอย่างราบรื่นได้ ณ สิ้นปี 62 บริษัทมีอัตราส่วนหนี้สินสุทธิต่อทุนเป็น 1.2 เท่า และมีข้อจำกัดกับสถาบันการเงิน (Debt Covenant) ที่ 2.0 เท่า หากต้องใช้เงินกู้ในการซื้อที่ราว 1.5 พันล้านเหรียญสหรัฐ อัตราส่วนหนี้สินสุทธิต่อทุนจะเพิ่มเป็น 1.5 เท่า ซึ่งยังต่ำกว่าข้อจำกัด